text: Fanø: Trækplaster for det grå guld
  04 november 2014 kl. 08.40
  Mens det kniber gevaldigt at holde på beboerne på de mindre danske øer, så stiger indbyggertallet år efter år på Fanø. Det er trygheden, siger borgmester Erik Nørreby (V).
  Siden 2005 er der flyttet flere til øen, end der er flyttet fra øen, og det er især de ældre, der føler sig fristet til at nyde livet på Fanø.
  I 2014 flyttede 152 personer væk fra øen, mens 202 personer flyttede til øen.
  Mere end hver tredje af de ca. 3200 borgere på Fanø har rundet de 60 år, og hvor andre kommuner godt kan blive bekymret for en stigende ældrebyrde, så er der kun glæde på Fanø.
  Aldersfordeling på Fanø
  0-9 år: 30810-19: 35720-29: 13430-39: 26240-49: 42150-59: 50560-69: 71870-79: 37980+ : 174
  Beskatningsgrundlaget stiger nemlig stødt med de mange nye indbyggere og derfor er der også råd til pleje, når det bliver nødvendigt.
  